b'\n_START_ARTICLE_\nThe Medallion\n_START_SECTION_\nHandling\n_START_PARAGRAPH_\nEddie (Jackie Chan) er en politimann fra Hongkong som skal samarbeide med Interpol for \xc3\xa5 spore opp og arrestere den kriminelle Snakehead (Julian Sands) som kidnapper en ung gutt med spesielle evner og en medaljong som kan gi overmenneskelig kraft og ud\xc3\xb8delighet. Snakehead finner en eldgammel bok i en kinesisk bokhandel, som forteller historien om en gutt som blir valgt hvert tusen \xc3\xa5r \xc3\xa5 forene de to halvdelene av en legendarisk medaljong. I Hong Kong leder Eddie og Interpol-agent Arthur Watson (Lee Evans) et raid for \xc3\xa5 arrestere Snakehead og hans menn, som har kidnappet gutten Jai (Alex Bao). Politiet overmanner mennene til Snakehead, og de kommer seg inn i bygningen hvor Jai befinner seg. De redder gutten, men Snakehead kommer seg unna. To uker senere holder Snakehead Jai fanget i en lasteb\xc3\xa5t i Hong Kong. Eddie og politiet rykker inn og sl\xc3\xa5ss mot Snakehead`s menn, men Snakehead stikker av sammen med Jai til Dublin, Irland._NEWLINE_I Irland f\xc3\xa5r Eddie i oppgave \xc3\xa5 hjelpe Interpol med etterforskningen, til Watson`s store ergrelse. Eddie blir ogs\xc3\xa5 gjenforent med sin tidligere kj\xc3\xa6reste, en britisk agent som heter Nicole (Claire Forlani). Ved en tilfeldighet ser Eddie en av mennene til Snakehead som tilst\xc3\xa5r at Jai blir holdt fanget i en havn. Eddie, Watson og Nicole pr\xc3\xb8ver \xc3\xa5 redde Jai, og de tar ut flere av Snakehead`s menn i prosessen. Eddie og Jai blir fanget i en container som havner i vannet. Jai overlever, men Eddie drukner. Etter \xc3\xa5 ha blitt reddet opp av vannet, bruker Jai en medaljong p\xc3\xa5 Eddie`s livl\xc3\xb8se kropp. I likhuset s\xc3\xb8rger Watson over Eddie`s kropp, n\xc3\xa5r Eddie plutselig dukker opp i lived ved siden av ham. Eddie innser at Jai brukte medaljongen \xc3\xa5 gjenopplive ham, og hans tidligere kropp forsvinner plutselig sporl\xc3\xb8st. Jai deler medaljongen i to halvdeler, og han gir den ene halvdelen til Eddie. Snakehead`s menn dukker opp p\xc3\xa5 sykehuset for \xc3\xa5 kidnappe Jai, og en sl\xc3\xa5sskamp bryter ut. Eddie oppdager at medaljongen har gitt ham overmenneskelig styrke og ud\xc3\xb8delighet._NEWLINE_Jai blir igjen tatt til fange av Snakehead. I gjemmestedet sitt tvinger Snakehead Jai til \xc3\xa5 aktivere medaljongen slik at han kan bli ud\xc3\xb8delig og f\xc3\xa5 st\xc3\xb8rre makt. Men Jai har ikke hele medaljongen, s\xc3\xa5 Snakehead f\xc3\xa5r overmenneskelig styrke menn han forblir d\xc3\xb8delig. Snakehead og hans menn angriper Watson`s hjem for \xc3\xa5 f\xc3\xa5 tak i den andre halvdelen av medaljongen. Eddie, Watson og familien hans sl\xc3\xa5r tilbake angrepet, og de oppdager hvor Snakehead holder til. Snakehead dreper Nicole, og han f\xc3\xa5r tak i hele medaljongen slik at han blir ud\xc3\xb8delig. Snakehead og Eddie havner i sl\xc3\xa5sskamp, og Eddie bruker medaljongen for \xc3\xa5 ta bort livet den ga, noe som f\xc3\xb8rer til de to dragene som er avbildet p\xc3\xa5 medaljongen tar Snakehead, og fanger ham inni medaljongen. Jai lar Eddie bruke medaljongen for \xc3\xa5 gjenopplive Nicole, som ogs\xc3\xa5 f\xc3\xa5r store krefter og blir ud\xc3\xb8delig. Eddie og Nicole l\xc3\xb8per sin vei i umenneskelig fart, og Jai forsvinner inn en annen dimensjon gjennom en portal, noe som skremmer Watson.'